
DE 

MEDICAMENTORUM VIRTUTIBUS 
RECTE DIJUDICANDIS. 


i. VXravissimam illam, ac pernecessariam 
medicinae partem, quae in auxiliis bonae, 
vel adversae valetudinis exponendis tota 
versatur , diu multumque inchoatam , ac 
plane rudem , et vulgarem jacuisse omni- 
bus certum esse , exploratumque censeo. 
Nostris autem temporibus , quae praece- 
ptis , institutisque philosophiae liquet abun- 
dare, cum caeterae disciplinae omnes, tum 
haec ipsa medicinae pars multo subtiliore 
studio coepit agitari; eam tamen satis dili- 
genter excultam , et ab omnibus erroribus 
vindicatam dicere minime ausim. Re qui- 
dem vera si quis rationes omnes, ac vias 
perspiciat , quas medici in quaerenda me- 
dicamentorum virtute aut olim inierunt , 
aut modo ingressi sunt , illud cognoscet 



w 



profecto eatn noa ex vei veritate, sed ex 
praeconceptis in pathologia opinionibus 
dijudicari. Quemadmodum enim patliologi 
morborum discrimina no i scientia compre- 
hendunt , sed conjectura prosequuntur, ita 
qui ad unumquodque morborum genus re- 
media acccmodare student , ccrumdem 
efficientias conjectando definiunt , atque 
dispertiunt. Cum enim morbi non sit certa 
notitia, ad eum neque certum rep eri vi re- 
medium potest : ita morborum naturae , 
quatn quisque sibi animo finxerit, contra- 
ria in remediis, quae ad ipsos profecisse 
experientia docuerit , virtus existimata. IToc 
pacto ab excogitata morborum natura inla- 
ta plerumque fuit medicamentorum virtus, 
atque e pathologia tota profluit ratio ma- 
teriam medicam pertractandi. 

2. Hippocrates cum morbos sola na- 
tura profligari credidisset materiem , ex 
qua gignuntur , egestionem moliente , iu 
eorum quoque curatione naturae tantum 
obsequi praecipiebat , illius salutares mo- 
tus adjuvare , easque ciere excretiones , 
quas ad efficiendas essent imparia naturae 
molimina. Itaque solebant antiquiores ex 
Hippocraticis et alvum solvere , et vomi- 
tum excitare , ct sanguinem mittere , ut 



s-« z::z z"™ pene om,,ia ’ 

Posteriores vero ah hn usurpabant, 
tulunj recesseriinr . r 'atione alirjoan- 

-.i elerae r;::! zs *» « 4- 

quam de praecinui, h , V ,Ue ea 'P’- 1 ’ 

est Hippocrates, omnem ]’, 7 profl ' S5!ls 

ratiouem ; unc | e m - , lu,,t “eden- 
‘sse nisi adpositiooetn ' ml . ali “‘' 
persuasum eis omnino’ f„i t “'° ,lem 
“ eu/e/acientm, et re/rmerZio T ^ 
Ua > et exsiccanda per eotjpm ’ humectan - 

Q uae fjuitlem reioediorum 013 SU,U : 

vana, et fatili^ t \ tbscrnnina, etsi 

- 

est , aed etiam amplUsiZ t Seclat,,s 
paratu explicavit • ad* * octr,lla e a p- 

recta Aratri 

chemiam, et pharmaceuticam anem exeo' 
Iere coepissent , nihil tamen de remedio 
tum virtute apud eos i„ V e„ies . <^ et 


s 






6 

a Graecis prolatum non sit : id quod satis 
manifestum fore unicuique non . dubito , 
qui Serapionis junioris opus, quod extat, 
de materia medica consulere velit. Si quid 
autem rationale tractare susceperint , to- 
tidem per ambages opinionum vagantes , 
longe ab omni veritate , et experimento- 
rum observatione aberrarunt. Hinc factura 
est , ut Ilohenheim magna disputatione 
quaesierit, utrum remedia, quae dissolvunt , 
attrahant humores non aliter , atque ut 
magnes ferrum ducit, an in viscera, quae 
obstructione laborant , permeant , ibique 
humores dilluant ; Alkendius vero docuis- 
set ex geometrica proportione , et ex ar- 
inonia musicati medicamentorum conje- 
ctandam esse agendi rationem. 

3. Sed cum apud Graecos , ut verbis 
utar Celsi, majore studio literarum disci- 
plina agitari coepit , primoque medendi 
scientia, sapientiae pars habebatur, longe 
etiam clarissimi auctores rerum naturae 
sibi cognitionem vindicaverunt, tamquam 
sine ea , trunca et debilis medicina esset. 
Post eos Serapion primus omnium nihil 
hanc rationalem disciplinam pertinere ad 
medicinam professus , in usu et experi- 
mentis eam posuit, eodem Celso auctore. 

Sic medici in duas omnino partes distracti 
sunt, alii rationalem medicinam, alii em- 
piricam profitentes. Primam methodici tra- 
diderunt , qui cum in morbis quid sit 
commune tantummodo animadverterent , 
horum tria genera esse contenderunt, unum 
adstrictum , alterum fluens , tertium mi- 
xtum; atque proinde remediis solam inessc 
virtutem vel relaxandi , si corpus esset 
adstrictum , vel comprimendi , si solutione 
laborasset: in tertio autem genere vehe- 
mentiori malo occurrendam. 

4. Praetereo qui aliquanto post astro- 
logiae , et divinationis fabulis medicinam 
impleverunt , agyrtae quidem, non medicis 
bene congruentibus; in. quas ct alchymiam 
serius excultam referendam esse quis ho- 
die revocaret in dubium ? Sed a tanta ra- 
tionis ignominia novi exinde’ in medicinam 
dimanarunt errores; nam chemica tantum 
vi remedia in corpus nostrum agere gra- 
vissimi satagerunt demonstrare auctores, 
ex his principes Wan-Iielmontius, Para- 
celsus, et Sylvius. Quorum praeceptis Aun 
morhi essent ex fermentis, vel ex acidis, 
vel ex alkalibus , vel ex bilis et pituitae 
immutatione, vel ex humorum putredine, 
ita et remedia , quae acidum vel alkalim 

corrigant , ouae fermenta vel excitent , vel 
compesca.it, quae bilis , et pituitae immuta- 
. tionem tollant, quae denique humorum ar- 
ceant putredinem , excogitata sunt , quibus 
e: addi debent , quae acidum vel alkalim 
absorbeant , vel involvant, quaeve nimis 
subtilc9 , et pungentes humores incrassent. 

5. Cartesius vero, qui in omni huma- 
na disciplina nova contendere ausus est , 
cum primus aetheris doctrinam invenisset, 
et mathesin mirabili quadam ingenii vi 
excoluisset , non solum iis , qui chemiae 
institutis in re medica abutebantur , ube- 
riorem argutandi segetem suppeditavit , 
sed etiam mechanicae sectatoribus viam 
patefecit. Qui cum corpus humanum non- 
nisi mechanicae , et hydraulicae legibus 
obnoxium credidissent , ex iisdem secun- 
dae, et aegrae valetudinis, nec non vir- 
tutis, seu efficientiae, quae remediis con- 
tinetur , omnem aeque rationem petiere. 
Siquidem* cum ex nimia , vel deficiente 
solidorum actione, ex retardato nimis, vel 
accelerato fluidorum motu , ex viribus 
centrifugis, vel centripetis, ex aucta, vel 
diminuta sanguinis , aut lymphae densita- 
te, ex eorum statione , vel attritu , simi— 
libusque ex caussis morbos esse opinaren- 

tur; idcirco et medicamina vel adstringere, 
vel relaxare , vel attenuare T vel incrassare , 
vel deobstruere , vel temperare, vel diluere , 
vel derivare , vel denique revehere credi- 
derunt. Qua in re tandem adeo medici 
de recta declinarunt via , ut ex his qui- 
dam a sola partium configuratione , vel 
ex earum effluviis omnes conjiceret reme- 
diorum virtutes , eaque diceret adstrin- 
gentia , seu ad humorum motum retar- 
dandum idonea , quae particulis scaterent 
ramosis , et aduncis , contraque emollien- 
tia , quae levigatas , solventia vero , quae 
eas haberent asperas, et angulosas. Wald- 
«hmidtins vero mechanicae , et corpuscu- 
lorum doctrinae clarissimus fautor ita me- 
dicamentum definivit , quod sit substantia 
aliquantulum corporis poris adversa, quae 
figura, mole, flexibilitate, rigiditate, ranio- 
sitate, atque mollitiae particularum, et ope 
etiam aetheris , qui in earum poros con- 
tinuo permeat , sanguinem , et humores 
ab ipso progenitos quodammodo mutat. 
Ivv quo intulit proprias remediis esse de- 
bere virtutes adstringendi , incrassandi , 
attrahendi , corrodendi , rubefaciendi , pu- 
trefaciendi , repellendi , absorbendi , praeci- 
pitandi , sanandi vulnera, doloresque sedandi. 

6. At postquam inter caeteras medi- 
corum opiniones quae Baglivius praecepit 
de vitali fibrarum motu, praeprimis obti- 
nuerunt, morbosque in quadam ejus per- 
turbatione consistere pro certo habitum 
fuit, remedia quoque nonnisi sedando, vel 
corroborando, vel alterando, vel evacuando , 
humanum corpus afficere, et crediderunt, 
et late vulgarunt omnes, qui socculo supe- 
riore de nobilissima hujus medicinae parte 
aliqua tradiderunt. Sed praeterea Hoffma- 
nius praecipuas has remediorum virtutes 
in species denuo separavit : quae vim 
habent sedandi in paregorica , anodyna , 
andspasmodica, andconvulsiva , ipnotica , et 
narcotica, sejunxit; corroborantia distinxit 
in analeptica, balsamica, visceralia , adstrin- 
gentia, traumatica ; adnumeravit alterantibus 
absorbentia , incidentia , sive attenuanda , 
temperanda, emollienda, sive edulco rantia ; 
iis denique , quae evacuant , emetica , le- 
nitiva , drasdca , diaphoretica , diuretica , 
emmenagoga , expectoranda , errhina , apo~ 
phlegmatisanda , salivantia adscripsit. Cura 
vero Glissonius in fibris vim peculiarem 
inesse constituisset , quae sine ullo spiri- 
tuum vitalium ministerio contractionem 
efficeret , quamque postea Gorterius ma* 

luit per omne corpus diffusum existimare ; 
et cum summus Hallerius , qui eam nun- 
cupavit irritabilitatem , ejusdemque leges 
et proprietates patefecit, illustriorem red- 
didisset , et a sensilitate penitus distinxis- 
set, ex hac praejudicata opinione remedia 
quoque ita plures ex medicis dispertiti 
sunt , ut aliis sensilitatem , aliis irritabili- 
tatem moveri crediderint. Doctrina postea 
de vi vitali magis magisque invalescente , 
prolataque a Cullenio subtiliore de spa- 
smo hypothesi , quoniam medici vel ato- 
nia , vel nimia vi , vel spasmo morbos 
omnes creari autumabant, idcirco et inter 
remedia , quae tonica , quae debilitantia } 
et quae sint antispasmodica quaesierunt , 
eorumque naturam , et efficientiam expe- 
rimentis , et observationibus se compro- 
basse putarunt. Brunonius tandem omnem 
remediorum virtutem in stimulo versari 
docuit , propterea quod solius stimuli de- 
fectione , vel incremento morbos, fieii 
crediderit. At Nuperiores nostri , qui ejus 
vestigia sectantur , et contrastimulantia , et 
irritantia remedia adjungenda esse volunt 
nonnisi ex eo , quod in indaganda reme- 
diorum virtute solum animadverti debere 
vitalem motum detendunt ; quod proprie 

est universae Brunonis doctrinae funda- 
mentum. Atque haec sunt , quae de 
materia medica at talem ut solius vis vitalis 
contemplatores. 

7. Boerhaavius vero tunc temporis 
omnium medicinae peritissimus , aliisque 
doctrinae generibus eruditissimus, mirabili 
studio ex ornui philosophiae parte quid- 
quid ad medicinam idoneum credidisset , 
sedulo collegit , ordiuatimque composuit ; 
sed cum illius aetatis philosophia multis , 
iisque falsis , ac commentitiis redundaret 
opinionibus , accidit , ut vel ipse multo- 
rum errores simul coacervaverit , medici- 
namque infirmis superstruxerit fundamentis. 
Ad materiam medicam quod attinet, satis 
sit hoc loco ea tantum enumerare reme- 
dioium discrimina., quae ab ipso edita 
sunt. Primum igitur remedia distinxit , 
prout solidum , vel fluidum , vel utrumque 
afficiunt : quae primi generis sunt , in 
stimulantia , contrahentia , laxantia , consti- 
pantia , doloremque excitantia diduxit ; ad 
alterum genus retulit, quae attenuant , con- 
densant, acrimoniam inducunt , acidum tol- 
lunt , humores mutant , diluunt , coagulant , 
commovent , aut ad quietem redigunt ; ter- 
tium denique comprehendit ea omnia , 

qaae vel sanguinis motum , ejusque secre- 
tiones cient , vel alia profluvia movent. 

8. Quid vero dicam de medicamento- 
rum divisione a clicinicis recentioribus 
invecta , quatenus in ipsis inesse cense- 
bant facultatem ve! adimendi , vel adjiciendi 
oxygenium , aut hydrogenium , sive carbo - 
nicum , sive etiam caloris principium ? Quid 
de Darwinii pharmacis torjiefucientibus , 
atque invertentibus , et absorbentibus ? Quid 
de remediorum polari virtute, perinde ac 
si magnetis haberent naturam ? Manifesto 
quae ita circa remediorum actionem in 
medium afferuntur, ab hypothesibus in 
pathologia adsertis, ac propugnatis, unice 
promauant, quibus sit adseutiendum nunc» 
seduli quaeso observatores dijudicent. 

9. Ex his tamen , quae hactenus dis- 
seruimus, fas quidem est colligere, quam 
inconsulte, ac temere medici ut plurimum 
generalis medicamentorum virtutis discri- 
mina statuere conati sunt. Non enim expe- 
rimentis , vel observatione, uti par erat, 
ea constituta fuisse, sed potius ex commen- 
titiis morborum speciebus , atque naturis 
medicos plerumque argumentatos esse , 
satis adhuc me palam fecisse puto ; ideo- 
que tantum in tota hac doctrina de re- 

mediorum virtute inesse veritatis , quan- 
tum et in ea pathologiae parte, quae circa 
morborum discrimina versatur, necesse est. 
Siquidem ad eas remediorum virtutes, effi- 
cientiasque definiendas medici hujusmodi 
ratiocinio usi sunt : hic morbus , cui me- 
dicina est adhibenda, in atonia consistit; 
ergo, inquit eorum quispiam, remedium, 
quo sublevatur , corroborans est : alter 
vero, haec aegritudo e nimia oritur fibrae 
tensione, vel rigiditate; remedium igitur, 
quod auferat malum hujusmodi , laxans , 
vel emolliens esse debet : qui autem iu 
humorum acrimonia positum esse morbum 
autumabat , hunc nonnisi antacidis exi- 
' stimabat fugari posse ; sic de singulis 
dictum puta. Hodierna quoque die non 
alia de caussa pro stimulo habetur quid- 
quid tollit diathesin iposthenicam, vel con- 
trastimulum id judicatur , a quo diathesis 
ipersthenica sublevatur. Sed quantopere 
haec de diathesibus doctrina vera sit , ac 
firma , nec quaeritur , nec quaerendum 
esse putatur: fuse tamen ego omnino va- 
nam , fallacemque monstrare suscepi et in 
Pathologia Analytica,et in aliis opusculis 
primum vulgatis, ac denuo in dissertatione 
ab Italica Scientiarum et Artium Societate 

nunc edenda . Quid ergo veritatis in 
hac tanta de remediorum vi discrepantia 
sententiarum? Est igitur de virtutibus, quae 
insunt remediis , satis longa opinionum 
series, quae nulla observatione , nullisque 
experimentis deductae sunt, sed dumtaxat 
ab hypothesibus in pathologia constitutis 
depromptae. Omues propterea , quas hac- 
tenus commemoravimus ( si eas excipias , 
quae vel chemica ratione corpus afficiunt, 
vel in parte quadam corporis humani evi- 
dentibus effectibus manifestantur ) medi- 
camentorum virtutes , scilicet calefaciens , 
refrigerans , exsiccans , humecLans , adstrin- 
gens , relaxans , antacida , antalkaJina , fer- 
mentum compescens , sive promovens , bilim 
temperans , antiseptica , acidum absorbens , 
incrassans , involvens , attenuans , seu inci- 
dens , deobstruens , temperans , diluens , de- 
rivans , revehens , emolliens sive edulcorans, . 
corroborans , sedativa , anodyna , antispa - 
smodica , ipnodea , debilitans , laxans , con- 
trahens , constipans , condensans , commo- 
vens , ad quietem redigens , acrimoniam in- 
ducens , sanguinis motum ciens , stimulans , 
contrasdmulans , irritans , invertens , absor- 
bens, torporemque inducens , istae, inquam, 
virtutes omnes vel non satis perspectae , 
vel falsae omnino habendae eunt. 


• ^ 



X 





i6 

io. Supersunt vero remedia, quae in 
parte quadam corporis humani actiones 
ita peculiares movent , atque adeo mani- 
festa, et constanti ratione, ut eas quisquis 
observaverit , nunquam in errorem labi 
potuisset ; quorum in numero sunt pur- 
gantia, et emetica ; iisque etiam diuretica, 
eminenagoga , expectorantia , sialagoga , 
diaphoretica , et narcotica addere oppor- 
tunum judico. Harum enim virtutum no- 
tiones non ob fallaces opinionum illecebras 
medicorum animis subrepserunt , sed eas 
tantum in lucem protulit quidquid procul 
dubio in corpore nostro contingere solet i 
quod quidem praesertim de purgantibus , 
emeticis , diureticis , et siulagogis iutelli- 
gcndutn est, cum eminenagoga, expecto- 
rantia , diaphoretica , et narcotica minus 
certa donantur virtute. Illa enim proxime 
organa afficiunt, quibus apponuntur; haec 
caeterorum interposita ad partes transve- 
huntur , ubi vim suam peculiarem exer- 
cent: ita confertim altera actiones produnt 
non dubias, nec unqqam defecturas, altera 
serius agunt , nec semper eodem modo ; 
quare nexus caussae , et effectus coustaus 
in primis, varius in secundis observatur, 
certaque exinde illorum virtus , horum 

autem minus firma. Non semper enim 
squilla urinae profluvium ciet, nec opium 
somnum semper, gratissimum aegris leva- 
men, affert i rarius expectorantia, sialagoga, 
diaphoretica, et emmenagoga sputum, vel 
salivam , vel sudorem , vel ab utero san- 
guinis fluxum movent. De purgantibus , 
et emeticis similia quidem non sunt di- 
cenda quorum virtus profecto potest in 
* morbis interdum debilior fieri , nulla un- 
quam. Ex ea proinde usque a primis me- 
dicinae incunabulis medicos petiisse auxilia 
adversus morbos , certe haud in dubium 
hodie revocandum est ; unde Hippocrates 
in curatione morborum plerumque humo- 
rum egestiones movere nitens , ad pur- 
gantia praecipue , et emetica saepissime 
confugiebat. Nec horum usus unquam de- 
fuit ; nec quae virtus in quacumque sub- 
stantia olitn inventa fuisset, vel ad alvum 
relaxandam , vel ad vomitum excitandum 
idonea , eam nunquam potuit quisque 
deinceps iuficiari. Certissima adsunt tamen 
etiam diuretica quaedam, ut nitrum, Aspa- 
ragi , aliaque similia , quorum actiones 
integro corpore satis constanti ratione ma- 
nifestantur, ut ambiguitati , vel dubitationi 
non sit locus. Minus tuta existimo siala- 

goga, cmmenagoga , diaphoretica , et nar- 
cotica; puta guajacum inter diaphoretica, 
sabinam inter ennnenagoga , mercurium 
inter sialasoga, ac demum inter narcotica 
opium. Sed hujus generis medicamentorum 
virtutes ad integrum corpus omnino refe- 
runtur, nec quidpiam contra morbos prae- 
stare queunt, nisi quatenus aut evacuationes 
excitant , aut somnum conciliant ; quare 
medici ex hujusmodi remediorum actione 
salutem aegrotantibus haud promittunt, 
sed ob excretionem , vel somnum , quod 
subsequatur , ea tantum levamento ipsis 
esse recte credunt. Itaque hujus generis 
remediorum effectus potius respiciuntur , 
quam vera consideretur actio , quae ab 
ipsis in fibra , vel humoribus , vel etiam 
motu vitali producitur, et quae propterea 
varia quoque ratione ob diversa remedia 
effici potest. Olea enim blandissima aeque, 
ac sales acriores , et drastica alvum du- 
cunt ; sed profecto non eamdem in inte- 
stinis haec remediorum genera exercent 
vim ; et cum vinum jejuno corpore sum- 
ptum , seu vermes in stomacho nidulantes 
non raro vomitum cient , quis vero eorum 
actio in fibram , vel humores, aut motum 
vitalem virtuti aequiparare auderet eme- 

ticornm ? Opium , et gnajacum , vel sal- 
saparilla sudorem aeque exprimunt ; squilla 
vero , et cantharides non dissimili modo 
urinam pellunt , quae quidem omnia sat 
diversa , manifestaque ratione humanum 
corpus afficiunt* Quapropter quid reapse 
sit haec peculiaris remediorum virtus, qua 
fit , ut in quibusdam corporis partibus 
singulares producantur effectus , quos ple- 
rumque humorum quidam sequantur exi- 
tus , vel somnus concilietur , neminem 
facile quidem dijudicaturum puto , imo 
vero sane nunquam detecturum. Oritur 
enim illa a singulari quadam affinitate , 
quae iuter remedia est, variamque nostri 
corporis partium texturam ; cujus affinitatis 
' omnis continetur ratio in ipsa et reme- 
diorum , et humani corporis intima com- 
positione , atque natura ; quae quid sint , 
auderet ne quis hodie in tanta philosophiae 
perspicuitate inquirere ? Virtus igitur, pe- 
culiaris , qua remedia vel alvum ducunt , 
vel vomitum provocant, vel sudorem, aut* 
diarrhaeam , aut sputum sollicitant - , sive 
demum somnum conciliant , omnino ob- 
scura , atque incomprehensibilis existi- 
manda est , neque ad eam indagandam 
tempus incassum tereri , nec ipsa , nisi 

tamquam phaenomenon physiologicum ha- 
beri debet. 

1 1. Quod vero pertinet ad morbos , 
non solum medici communes remediorum 
virtutes ea , quam exposui , ratione quae- 
sierunt, sed etiam usu explorarunt , quid 
maxime ad hunc, vel illum morbum con- 
veniret, quaecumque esset caussa, unde 
hic coeperit. Hinc specifica remedia quara- 
plurima , arcana , et panaceae in praesen- 
tissimis, infallibilibusque morborum auxiliis 
habita sunt; quae inter quot vana recen- 
seantur , quot superstitiosa , quis, ignorat? 
Ke quidem vera adversus epilepsiam, exem-. 
pii caussa, hydrophobiam , morbum scro- 
phulosum , phthisim , podagram cancero- 
ma , aliosque gravissimos morbos tanta 
jactantur specifica , ut solis eorum nomi- 
nibus liber conscriberetur : horum igitur 
ingeus numerus plane evincit saepe sae- 
pius. eorum virtutes fefellisse medicos. 
Porro admodum verisimile est diligentiores 
■naturae perscrutatores, peritissimosque ar- 
tis medicae priscis temporibus nec probe 
inquirere potuisse remediorum virtutes , 
neque ex certis signis eas recte arguere ; 
quippe qui accurate generum morborum 
carerent notitia , nec intime noscerent 

corporis humani fabricam , ac leviter atti- 
gissent res physiologicas ; denique expe- 
riendi , ratiucinaudique ars adhuc nimis 
manca, et ambigua apud eos esset. Qua- 
propter antiqui medici cordatiores qui qui- 
dem in tradenda historia morborum sum- 
ina excelluerunt solertia, quis non videt , 
quam exigui, inanes , superstitiosi fuerint, 
cum remedia sibi comparare voluerint ad 
propulsandos morbos? E.v Dioscoride enim 
qui eorum omnium placita collegit , et 
memoriae maudavit posterorum , fere nil 
aliud circa medicamentorum virtutes acce- 
pimus , nisi fabulas multas , vulgariaque 
praejudicia, cujusmodi sunt quae de amule- 
torum , palestritarum et balneatorum sor- 
dium, cimicum, sordidae lanae, aliarum- 
que inanium rerum praestantia in inorbis 
ab ipso celebrantur laudibus. Plinius quo- 
que remedia pene innumera contra mor- 
bos omnes commendat, quin ullam in eo- 
rum generibus , atque naturis siguifican- 
dis posuerit diligentiam. Aretaeus vero , 
qui morborum symptomata mirabili quo- 
dam studio , ac facundia descripsit , ddeo 
ut mereretur dici Titianus medicorum, cutri 
ad siugula morborum genera remedia pro- 
posuit tunc temporis celebriora , multa 

quidem omnino inania , atque vulgaria et 
ipse in medium attulit ; unde phraenicis 
putabat subtrahendos esse fructus vinosae 
naturae, quoniam ex his caput et mentem 
percuti credebat; et bellaria omnia, prae- 
ter palmulas , ficus , et uvas , capiti ini- 
mica censebat, fimumque columbinum aptis- 
simum dicebat ad movendum pus. Gale- 
nus testatur se experimento deprehendisse 
aquam, in qua damasonium decoctum fue- 
rat, potam comminuere calculos in reni- 
bus constitutos, lapidem judaicum nihil 
proficere ad vesicae lapides , efficacem 
vero esse ad eos, qui in renibus haerent. 
Caelius Aurelianus non solum prohat in 
tympaniticis emplastrum ex chamaleoute , 
vel ex stercore caprino , sed cum varia 
eruditione intemperanter delectaretur, totus 
iucumbit in eas exerendps medendi ratio- 
nes , quas memoriae tradiderunt Hippo- 
crates , Diocles, Praxagoras, Erasistratus, 
Asclepiades, Serapion, Heraclides Tarenti- 
nus, aliique, ut nihil sane novi, aut veri 
de remediorum virtute ex ipso colligere 
facite sit. Celsus vero, qui tam subtiliter, 
tamque copiose , ac probe de diaeta non 
modo ab iis servanda, qui bona fruuntur 
valetudine , sed etiam qui aegrotant, multa 

equidem de remediorum efficientiis habet 
obscura , ambigua , vel •* ama : invenies 
enim apud euui quae vulnera glutinent, 
quae concoquant et moveant pus , quae 
aperiant vulnus , quae adurant corpus , 
atque inter haec stercum lacerti , colum* 
bae , palumbi , hirundinis ; accedunt sordes 
ex gymnasio , quas adscivit iuter ea , quae 
discutiant quod in parte aliqua coivit; tum 
malagma ad jecur dolens, vel ad lienem , 
vel ad lateris dolorem , vel ad resolvenda, 
quae adstricta sunt , et mollienda , quae 
sunt dura , et digerenda , quae coeunt , et 
caetera millia , quae solum pro sympto- 
matum ratione ab eo passim sunt prae- 
scripta , nullaque polleut efficientia. Siyiilia 
quoque reperiuntur in Scribonio Largo , 
ac postea recensentur ab Oribasio , ab 
Aetio , a Paulo Egiueta , qui , quod spe- 
ctat ad remediorum virtutes, incerto nu- 
tantes pede , ejusdem ut plurimum , atque 
Dioscoridis, et Galeni errores , et placita 
aeque transcripserunt. Studium vero, quo 
tunc medici , et reges ipsi quam maxime 
incubuere ad antidota indaganda, nec non 
multiplicem , quam in formulis remediorum 
Arabes primum commendarunt , composi- 
tionem , unde aegri pugnantia simul in- 

gurgitabntit , debuisse magis veri reme- 
diorum effectus observationem praepedire, 
liquet, adeo, ut supervacuum sit pluribus 
verbis declarare. 

12. Cum vero soeculo XVII . 0 medici- 
na a Sydenhamio denuo fere penitus fuis- 
set instaurata, rectius quidem remediorum 
virtutes investigatae sunt , sed tamen non 
adhuc satis exacte , et luculenter perspe- 
ctae. Hoc enim testantur propria illa re- 
media pene innumera , quae quamvis nul- 
lius essent efficacitatis , tamen usque ad 
nostram fere aetatem , tamquam praesen- 
tissima , in morbis quamplurimis medici 
etiam praestantiores magnis extulerunt lau- 
dibus ; quae quidem nimis longum esset 
singillatim e singydis recolligere auctoribus, 
atque hoc loco enumerare. In Iloffmauii 
enim dissertatione de specificis autispasmo- 
dicis satis multa hujus generis commemo- 
rantur remedia. Ex quibus inferre licet , 
quot quantisque prematur difficultatibus , 
qui accuratis observationibus inter auxilia 
vel bonae tuendae valetudinis, vel adver- 
sae restituendae certa a dubiis secernere 
velit , vera a falsis, tutissima a periculo- 
sis. Profecto vix fieri potest in tanta re- 
rum , quas sedulo opportet perscrutari , 

difficultate , ac varietate , ne quid aliquis 
praetermitteret, vel id , quod maxime prae- 
staret, subito assequeretur ; unde materies 
medica tardissimum suscepit incrementum, 
gravissiraique etiam nostri aevi scriptores 
. valde conqueruntur , eam adhuc inquinari 
multis erroribus , raultisque dubitationibus 
fluctuare . » Ingentem , jam exclamabat 
Hoffmauius , turpe dictu! negligentiam , vel 
potius ignorantiam circa hoc argumenti ge- 
nus ( scilicet circa remediorum virtutes ) 

exdtissc ingenue largimur . ! sententia 

nostra haec est, perpaucas adhuc cognitas 
esse vires remediorum , quibus firmiter' inniti 
et fidere possit praxin exercens , sed plerasque 
esse fictas , falsas , imo adhuc dum in De- 
mocriti latitare puteo y*. Cullenius aperte fa- 
tetur magna ex parte materiae medicae 
tractatus nil aliud esse , nisi errorum , et 
falsstatum collectiones. Carminatius miravi 
neutiqucun esse , inquit , quod illi etiam , 
qui post instauratam medicinam , et melius 
declarata subsidia inveniendis , confirmandis- 
que • remediorum viribus , utilia de Materia 
Medica inter primos scripserunt , ut Herman- 
nus , Pometius, Hiilius , Alstonus , Zornius, 
Chomelius , Rrtyus , Neumannus , Carthen- 
scrus , -Geoffroyus, atiique eam longe minus. 

quam erat in volis , aegrotantibus utilem , 
medicorumque rationibus acconiodatam tradi- 
derint , neque recentiores , ut Linnaeus , Cran- 
tzius , Spielmannus , Vogehus , Lieutodius , 
et Ruttyus satis eam illustrarim. Recentis- 
sime vero Alibertius materiae medicae, 
tractationem hisce verbis ingreditur : au- 
deo hanc scientiam pertractandam susci- 
pere erroribus refertam, in qua nec ver- 
ba , nec res exacte sunt definitae , atque 
omnia penitus sunt novanda. At quanam 
meliori ratione nobilissimam hanc medici- 
nae partem de novo ipse instauravit? Re- 
mediorum quidem virtutes, non quae sint 
reapse , sed potius qua potissimum se se 
prodant corporis parte , solertissime quae- 
rit , atque considerat ; idque omne est 
fundamentum , in quo ipse constituit re- 
mediorum discrimina. Sed interest medi- 
corum scire , non solum quam praecipue . 
remedia afficiant partem , sed cui morbo 
maxime sint contraria , plurimique morbi 
in omnibus aeque corporis partibus con- 
tingere possunt , et tunc diligendum est , 
non quod potissimum vim diffundat in ae- 
grotantem partem , sed quod praesertim 
morbo obsit. Cum renes, exempli gratia, 
inflammatione laborent , tuto certe quidem 

non adhiberentur cantharides , quamquam 
peculiari ratione ipsos irritent ; sed nosse 
necesse est , utrum ad profligandam inflam- 
mationem idoneae sint, nec ne. Etsi au- 
tem de generali remediorum actione ali- 
quid dictaverit , utiliora tamen , et certio- 
ra , quam quae jampridem fuerant vulga- 
ta , minime affert. Id enim ab eo quaeri 
potest , quibus rationum momentis eam in 
remediis ostendat virtutem , ex qua contra- 
ctiluatem fibrilla rem , vel muscularem , quas 
ipse vocat,, moveri censeat , et nervos 
diverso modo sic aflici, ut remedia, quae 
id praestant , ipse jure dispertiri queat in 
nervina , narcotica , et antispasmodica ? Jam 
magna ergo gravissimorum scriptorum au- 
ctoritate satis omnibus persuasum iri exi- 
stimo perpauca adhuc nos recte scire de 
remediorum virtutibus, quamvis tot homi- 
nes, tantis laboribus, tamque longo an- 
norum cursu magnopere insudarint ad eas. 
perquirendas , ac rite definiendas. Quod 
quidem non ex alio derivandum puto, nisi 
ex hoc , quod medici non satis recta ra- 
tione , ac methodo absconditas has per- 
scrutati sunt, naturae leges i nec sane ar- 
gumentati quidquid experimentis esset de- 
prehendendum. Quapropter supervacaneum 

quidem non erit pauca nunc attingere de 
methodo , qua medicamentorum virtutes 
siut quaerendae , atque rite dignoscendae. 

i3. Jam olim veteres existimarunt vi- 
res, qualitates, et effectus ita ad corpora 
pertinere , ut quibusdam calidum quod- 
dam , frigidum , humidum , vel siccum 
assignassent ; ulteriusque progressi virtu- 
tem ipsis tribuerunt aperitivam, incisivam, , 
venenatam , alexipharmacam huic, vel illi 
nostri corporis parti amicam , perinde ac 
eorum intimam naturam clarissime cogno- 
scerent. Ex quo falso fundamento innumeri 
quidem errores irrepserunt in materiam 
medicam , et in praxin , quos dextere , et 
6olide primus omnium perspexit , ac dete- 
xit Carthesius. Nihilo tamen minus cum 
medici, Paracelso docente, chemiam sunt 
professi , remediorum virtutes ab eorum 
elementis chemica analysi detectis omnino 
. deducere sola argumentatione , nulloque 
experientiae usu consueverunt. Qua me- 
thodo liquet non minus a recto tramite 
deflexisse, quum veteres, qui remediorum 
virtutes aestimarunt juxta eorum sensibiles 
qualitates. Sed insuper a chymicorum di- 
sciplinis vanissima quoque prodierunt de 
astrorum influxu , de alchymia , atque de 

signaturis celebratissima dictata, quae mi- 
rari licet nec Sennertum, neque Robertnm 
Boyleum solertissimum naturae contempla- 
torem , atque experientiae usum instaura- 
torem eximium onmino impugnare ausos 
esse. At postea de novo veterum metho- 
dus invaluit , praecipue ad aestimandas 
vires , et actiones remediorum , quae de- 
promuntur ex animalibus , vel ex regno 
vegetabili: propterea vel ob saporem , vel 
ob odorem , vel ob caeteras sensibiles qua- 
litates simili , aut difformi virtute remedia 
praedita esse dijudicabantur. Cujus rei 
apud Hoffmanium dissertatio adest , ubi 
fuse explicatur, quantum ab hac methodo 
utilitatis materia medica acceptura sit; at 
id quidem veritati haud consonum aperte 
monstratur. Omnes enim fungi , ait ille , 
hisque congeneres agarici , boleti, lycoperda , 
fungoides , eodem cognoscuntur charactere , 
ofnnesque ac singuli virulenta subtili quadam 
acrimonia solidis , ac motrilibus corporis no - 
stri partibus vim hostilem minantur , neqile 
internus eonun usus adeo tutus observatur. 
Sed in praesens tempus dubitare minime 
licet, quin quibusdam fungorum speciebus 
constans sit venenatum principium ; ideo- 
que modo innocens , modo lethalis esse 

nequit earum esus; sed extra omnem du- 
bitationem exploratura hodie habemus , 
alia esse fungorum genera venenata, alia 
insontia , prout videre est in Dissertatione, 
quam clarissimi Professores Patavini Bo- 
natus , Dalla Decima , Brera nuperrime de 
fungis edulibus ediderunt. Similiter ab 
amarore virtus in plantis contra febres in- 
termittentes aestimata fuit , adeo ut Lieu- 
todius inter febrifuga aloein quoque, gum- 
ini gambogiae guttae, similiaque recenseat. 
Quis vero ea fidenter experiri anderet in 
febres? Plane igitur patet non quidem esse 
licitum remediorum virtutes inferre ab eo- 
rum sensibilibus qualitatibus, sed illas sola 
eruendas esse experientia ; quod quidem 
deinceps magis explanare enitar. 

14. Fuerunt denique qui existimarunt 
remediorum agendi rationem satis patefa- 
ctam fuisse ex iis phaenomenis, quae me- 
dicamenta edunt sanguinis crassamento’, 
sero , lymphae , salivae., bili, aliisqne hu- 
moribus e corpore eductis permixta , aut 
quae in nonnullis animalibus brutis gignun- 
tur a' quibusdam pharmacis vel assumptis, 
vel exterius applicitis. .Sed multum hic 
quoque subest fallaciae. Humores eu ira 
cum sint e corpore educti , statira cor- 

rampuntnr , subtiliora avolant principia , 
crassiora plus minusve coeunt , aer deni- 
que circumfusus novas in eorum partibus 
disjunctiones , atque cohaerentias producit. 
Hi nc efficitur , ut medicamenta non eam- 
dem omnino attingant substantiam , cum 
vel intra, vel extra corpus humoribus 
misceantur. Sed praeterea an intus assum- 
pta in stomacho non mutentur, et ab ipso 
per omne corpus permeant , et qua via id 
contingere soleat , valde nimis ambigitur*, 
adeo ut nimia temeritata , nec semper in- 
nocua ad viventem hominem quod in re- 
bus externis accidit, traductum sit. Neque 
magis alteri argumentandi generi fidendum 
est , quo virtutes remediorum conjicere 
contendunt ex eo , quod pharmaca in bru- 
tis animalibus praestant. Non omne enim 
genus animantium iisdem donatur proprie- 
tatibus, nec in omnibus eadem inest sen- 
sili tas , atque cum rebus externis similis 
congruentia ; quamobrem experientia do- 
cet non omnia eodem modo omnibus 
conferre , sed alteri esse nocentia , quae 
alterum optime fert , aliis vero idonea , 
quae caeteris sunt inimica . Calenus 
animadvertit sturnos bene ali cicuta vul- 
gari , quae hominibus, bubulis ,• multis- 




ijue aliis animalibus perniciem minitatur 
atque potissimum ea capreas nutriri Lu- 
cretius ipse testatur = Quippe videre licet 
pinguescere saepe cicuta = Barbigeras 
pecudes, homini quae est acre venenum = 
Equi , teste Sauvagesio, napellum lycocto- 
nuin innocue ingurgitant , quem si lupi , 
sues , vulpesque sumpserint, cito moriun- 
tur. Ex Liunaeo accepimus sambuci bac- 
cas pullis gallinaceis lethales esse omnino. 
Itaque sive remedia iu brutis animalibus 
explorentur integro corpore , diversa eo- 
rum sensilkas , diyersaque cum remediis 
ipsis affinitas effectus ob oculos ponuut 
non sernper cum iis , qui in homine ob- 
servautur , optime congruentes ; sive de 
iisdem periculum liat infirmo corpore, nou 
• exacte quidem brutorum animalium morbi 
cum humanis conveniunt , ideoque non 
rite quidquid praestabunt in ipsis , idem 
et in homine accidere debere credendum 
est. Caute igitur , et nonnisi conjecturali 
via haec est adhibenda methodus virtutem 
medicamentorum indagandi, neque putan- 
dum ejus ope peculiarem proprie detegi 
posse contra singulos morbos remediorum 
efficacitatem , sed potius colligi quodam, 
probabili argumento generalem eorum 
actionem in corpore humano. 

1 5 . Satis me igitur ostendisse puto 
quantopere medici in investigandis reme- 
diorum virtutibus e recta plerumque aber- 
rassent via , scientiaraque erroribus , ac 
rebus dubiis , et superstitiosis ita praegra- 
vassem , ut eam corrupisse magis , quam 
auxisse temerarium non sit affirmare. Nolo 
tamen quis credat, omnia ab iis observa- 
ta , tamquam superflua , et falsa , omnino 
rne $sse repudiaturum ; immo vero fateor 
multa exactissima esse , luculentissimaque, 
et veritatis plena , raultosque maxime ex 
nuperrimis scriptoribus curam magnopere 
laudabilem suscepisse materiae medicae 
meliori ordine disponendae , et inter re- 
media ea solummodo retinere studuisse , 
quae ratione , et experientia probata fiic- 
runt , dubia vero, vana, superstitiosa, 
nimis composita , vel inania penitus reje- 
cisse. Quorum vestigia persequi , praece- 
ptaque , et instituta amplexari tutum val- 
de , atque gloriosum mihi existimo. Sed 
propius ad propositum accedamus. 

16. Quidquid exterius applicitum, vel 
intus sumptum aliquam in corpus huma- 
num mutationem inducit , in remediorum 
numero haberi potest. Nihilo tatnen minus 
ad bene definiendam remediorum virtutem 

id maxime refert , ut sedulo animadverta- 
tur , ac probe distinguatur, quid remedia 
mutent in corpore integro , quidque dum 
ipsum morbo laborat. Sensilitas enim, seu 
vis* vitalis , cujus gratia res externae in 
animantium corporibus propriam exercent 
vim, aliquam, ipsis aegrotantibus, patitur 
immutationem , ex qua sequitur , ut di- 
versa ratione iisdem rebus afficiatur . 
Praetprea in sano corpore, vel quae in 
parte tantum accidunt , vel quae ubicum- 
que manifestantur , actiones considerari 
queunt ; nam ex illis particularis in orga- 
num aliquod constat remediorum virtus , 
ex his vero quaerenda est eotum genera- 
lis efficientia , quam cum vanis , et com- 
mentitiis opinionibus medici hactenus in- 
terpretati sint , nunc est dicendum , qua 
magis recta ratione eam investigari, atque 
statui possit: difficillima quidem res, am- 
biguitatis , et obscuritatis plena , cui pro- 
pterea trepidante animo accedo, nec suf- 
fultus satis spe aliquid luminis afferendi 
menti nostrae , ut nonnulla in tam recon- 
ditis natnrae arcanis distincte satis possit 
introspicere, 


17. Viventium corpus peculiarem , ac 
pene mirabilem agendi vim habet , unde 

caeteris supereminet corporibus, atque ab 
iisdem facile discernitur ; ex ea enim 
omnia existunt vitae phaenomena. Hujus- 
modi vis gratia , cujus omnino latet na- 
tura , semperque latebit in occultis , res 
omnes in viventium corpore effectus edunt 
numquam iis aequiparandos , qui in bruta 
materia progignuntur. Patet igitur non 
sane quidem ex eo, quod iu ipsa accidit, 
inferri posse specie quadam analogiae , 
quid in viventibus corporibus ob rerum 
externarum actionem interveniat ; propte- 
rea ex sola experientia rationem omnem 
esse petendam , cur earumdem rerum ef- 
ficientia in corpore humano rite existime- 
tur , pro firmo habeatur , atque inexpu- 
gnabili universae materiae medicae funda- 
mento. Experientia vero docet , quae vel 
ingestis, vel exterius applicitis phaenome- 
na in corpore nostro subsequantur , sed 
quae tunc interius fiat mutatio in motu 
vitali , ac in fibris, et humoribus, neque 
his proditur , quae sub sensibus naturali- 
ter cadunt , nec ullo ingenioso artificio 
hactenus invecto explorari potest; ideoque 
ab iis tantum , quae apparent, opportet eam 
argumentari. At qua ratione , ac methodo, 
quibus regulis , quanani diligentia , qui- 

busque cautelis id persequi liceat, dubium 
adhuc est , atque incertum , totaque in 
hoc versatur difficultas recte statuendi ge- 
neralem remediorum virtutem. 

18. Inter multifarias animantium fun- 
ctiones nonnullae extant manifesto chymi- 
cis , vel mechanicis legibus obnoxiae , ut 
exempli gratia , aeris elementorum disso- 
lutio in pulmonibus , atque sanguinis per 
vasa perpetuus circuitus ; caeteris vero 
adeo imperat vis vitalis, ut numquam ipsae 
legibus pareant supradictis. Sed ex his 
functionibus aliae deprehenduntur simpli- 
ciores , aliae implicatiores , atque illae 
cum propiores eidem vi vitali sint cre- 
dendae , clarius , tutiusque indicare pote- 
runt ipsius immutationes, fibrarumque, et 
humorum a statu sano aberrationes. At 
omnium simplicissimae viventium functio- 
nes motus vitalis , et processus assimila- 
tionis sunt ; quae duo phaenomena essen- 
tialem constituunt vitae characterem, quem- 
admodum ipse multis abhinc annis brevi- 
ter quidem , at satis manifeste exponere 
suscepi contra Brunonii sententias maxime 
tunc vulgatas , atque medicorum in ani- 
mis firmiter insitas. Non enim multis opus 
esse verbis existimavi , ut patefieret id , 

tyiod clarissime antea cognitum , proba- 
tumque fuit, -nec unquam, nisi a Bruno- 
nio f qu» omiiem vitae rationem in solo 
motu vitali posuit , praetermissum. Qua- 
propter aliquantulum mirabar , cum vide- 
rim Emiiiauum in dissertatione nuper edi- 
ta i tamquam novum inventum cujusdarn 
Professoris Bononiensis * ea protulisse , 
quae hic de iucitabilitatis reproductioue 
receus vulgavit ; perinde ac medici antea 
ignorassem viventium corpora ali necesse 
esse, et nutritionis ope vires instaurari, 
quas usus consumpserat. Res igitur exter- 
nae vei assimilationi inserviuut , vel ad 
motum vitalem excitandum solummodo 
idoneae sunt; atque illae aliquid propriae 
substantiae suppeditant fibris , vel humo- 
ribus , ex quo nutritio perficitur. Sed ut 
bona ^consequatur nutritio oportet , vitae 
viribus res ipsae subigantur; quod si id 
vel omnino nou accidit , vel imperfecte 
tantum conficitur, adeo ut partes quaedam 
ex rebus ingestis in humores , et fibras 
transferantur nondum vitae viribus obno- 
xiae , recta pervertitur assimilatio , fitque 
in corpore humano quaedam elementorum* 
perturbatio, quae illud pius, minusve ab 
integerrima salute dimovet, et iii morbum 

plerumque erumpit. At si morbo aliquo 
corpus detineatur , tunc quae non perfe- 
cte eidem assimilantur , illam amovere 
queunt elementorum perturbationem , ex 
qua morbus ipse existit ; unde ea , quae 
in sanitate ad morbos conducunt, in mor- 
bis salutem allerunt. Quae vero motum 
vitalem solummodo excitant utrum fibris, 
et humoribus aliquid substantiae ingerant, 
an vero quasi solo mechanico attactu fibras 
impellant , vehementer ambigitur : sunt 
tamen res quaedam , quae nisi hoc modo 
eas afficere possunt , scilicet quae pungunt, 
comprimunt, incidunt, distendunt, aliaque 
similia. Hinc efficitur , ut quidquid res 
primi hujus generis in corpore mutaverint, 
idem permaneat, etsi ipsae removeantur; 
e contra statim ac caeterae auferuntur , 
evanescat quod in motu vitali excitariut. 
Sublata luce , confestim omnia ab oculis 
disparent - , vino epoto , sapor ejus non 
ultra sentitur ; opio ingurgitato , et bre- 
vissime post vomitu rejecto , ne aliquid 
ejusmodi in venas transeat, protinus omnia, 
quae induxerat , phaenomena elabuntur. 
Sed quae assimilationi favent, leviter, sive 
potius levissime plerumque motum vitalem 
concitant , ut esca , qua vescimur. Aliae 

Vero (et hiijiis generis qnampldrimae sunt) 
in motu vitali , et assimilatione eodem 
tempore efficientiam quamdam exercent : 
ideoque ut recte investigetur rerum exter- 
narum in viventium Corpore generalis 
actio * sedulo primum distinguendum est 
id , quod motui vitali , vel assimilationi 
debeatur. Indubium enim est multa im- 
mutata in sanguinem transire , atque ex 
hoc in unum * vel alterum organum per- 
vadere, prout praesertim de rubia tincto- 
rum, et de terebinthinis, aliisque certum est, 
atque exploratum. In ea vero, quarn supra 
memoravi, dissertatione propediem ab Ita- 
lica Scientiarum et Artium Societate edenda, 
non pauca retuli novissima experimenta , 
quibus haud est dubium venena immutata 
U stomacho per venas late diduci , adeo 
ut ex eorarn attactu exsolutis, vel saltem 
turbatis plerumque medullae spinalis ele- 
mentorum nexibus , pabulum vitae con- 
festim extinguatur. Ex iisdem itidem expe- 
rimentis deprehendimus , emetica, et pur- 
gantia in venas immissa , stomachum , et 
intestina ita movere, ac si essent ingesta, 
et cantharides pari ratione renibus esse 
infensas. Mercurius vero in luem , chaly- 
bes in chlorosim , phosphas calcis in ra» 

chitidem , magnesia in morbos ex calcu- 
lis , aliaque nonnisi assimilationem mutan- 
do , ac corrigendo, salutem, vel saltem a 
malorum fastidio levamen inierunt. Quot alia 
simili ratione morbis mederi idonea esse 
queunt? Verisimile quidem admodum est 
omnes, qui in corpore perseverant, remedio- 
rum effectus quam maxime ad assimilatiouem 
pertinere , eos vero, qui citissime evane- 
scunt , in solo contingere motu vitali: at- 
que ideo alteri ab alteris probe sunt di- 
stinguendi , ut clare elucescat, quae vera 
sit rerum externarum in corpore humano 
efficientia. 

19. Sed cum motus vitalis, et assimi- 
latio sensuum aciem fugiunt, latentque in 
abdito , utrorumque vicissitudines ab eis 
tantum, quae in patulo sunt, functionum 
immutationibus necesse est argumentari. 
Hae vero quamvis a motu vitali originem 
ducant, et ope assimilatiotiis sustententur, 
non ita tamen ab ipso emanant , ut con- 
stantissime ejus sequantur rationem : sci- 
licet modo sunt concitatae nimis et ere- 
ctae, dum motus vitales necessario tor- 
pent, modo languescunt, dum isti agun- 
tur vehementius. Igitur non solum discerni 
debent functiones a motu vitali, sed quam- 

vis ab ipso proficiscantur , tamen pro 
ipsius propiore effectu non sunt conside- 
randae : hic enim solius caussae , unde ma- 
nat , perpetuo imitatur rationem. In Pa- 
thologia Analytica, alioque Opusculo, quod 
supra commemoravi, evincere studui ma- 
nifhstas viventium functiones tribus con- 
flari viribus , vitalibus nempe, chemicis, 
et mechanicis siinul cooperantibus , atque 
ad unum finem conspirantibus , quae ta- 
men quomodo in unum concurrant , et 
quanam ratione effectus simul edant, pro- 
fecto res est adeo tenebris circumfusa, ut 
nulla affulgeat spes fore aliquando, ut no- 
bis aperiatur. Interea hanc distinctionem , 
quam posui inter functiones , et motum 
vitalem , quaeso velint medici, tamquam 
universae pathologiae , atque mateiiae me- 
dicae fundamentum gravissimum perpen- 
dere , ac firmiter retinere ; mihique gra- 
tulor , cum animadvertam hodie sensim 
medicos libenter in hanc meam sententiam 
descendere, et placita repellere Brunonis, 
qui inter functiones viventium corporis , 
et motum vitalem uullurn agnovit discri- 
men ; viderique potest in reccntissimis 
Epistolis Basevi, quae ex toto principiis 
conveniunt in Pathologia Analytica cousti- 

tutis , quantum ipse huic innitatur fuuda- 
mento. Neque, ut Borellio videtur, distin- 
ctio haec censeri potest ex analogia tan- 
tum deducta , cum ex evidcntissima discre- 
pantia , qua functiones , motusque vitales 
saepe saepius peraguntur , non probabili 
conjectura , sed necessaria inlatione sit 
comprobata. Attamen non pauci ex Italis 
recentioribus eo Brunonii doctrinae prin- 
cipio adhuc innituntur , quo statutum est , 
omnia , quae in viventium corpore con- 
tingunt , a solo derivari motu vitali , qui 
proinde tamquam prima, et unica salutis 
aeque , et aegritudinis caussa existimatur ; 
ac propterea quidquid rationis esset fuu- 
ctiones inter, et motum vitalem, id quae- 
rere omnino esset superfluum. Sed quam 
longe if veritate aberrent , satis me jam 
probasse puto, ut nullum adhuc dubium 
remanere queat. Bfunonius enim in motu 
vitali omnia , quae ad vitam pertinent , 
omnino contineri statuit ille quidem , sed 
rationibus id evincere nusquam curavit. 
Atque hoc primum est fundamentum re- 
rum omnium , quae Brunonius, et recen- 
tiores de vi vitali , deque ejus immutatio- 
nibus copiose nimis disseruerunt ; adeo 
ut ipsum perquirere , sedulo examinare , 




atque justissima lance perpendere , pri- 
mus esse debeat gradus , a quo omnis 
pathologiae , et materiae medicae tractatio 
inchoanda sit , ne in errorem rapiamur* 
Quam praetermittendo investigationem nu- 
perrimos maxime errasse mihi videtur» 
qui neque id quaerunt , nec quaereudum 
esse putant ; et quod est etiam deterius , 
omnes eorum investigationes ex eo dima- 
nant principio, quod salutis, et. aegritu- 
dinis praecipua ratio in solo motu vitali 
contineatur , atque ita quod erat demon- 
straudum , pro fundamento habent omnium 
demonstrationum : id , quod satis existimo 
evidenter me explanasse in Pathoiogia 
Analytica , aliisque opusculis , nisi magno- 
pere me fallit opinio , rursumque declaras- 
se fusius in opusculo , quod , ut dixi , ju- 
dicio Societatis Italicae Scientiarum , et 
Artium subjeci. Quapropter mirum est 
Emilianum in ea lucubratione , quam eo- 
dem tempore huic Societati judicandam 
obtulit , in qua egit de iisdem in Italia 
celebratis medicorum doctrinis , in eam- 
dcra incidisse negligentiam , et tamquam 
vera venditasse , quae nimis adhuc incerta 
sunt , ac velut plana , quae sunt conten- 
tiosa , et quasi perspicua, quae absurda. 

nec verbum fecisse de vulgatis , proba** 
tisque contrariis sententiis. Quid esc enim i 
praeclare ait Cicero , temeritate fortius, aut 
quid tam temerarium , tamque indignum sa- 
pientis gravitate , atque constantia , quam 
aut falsum sentire, aut quod non satis explo- 
rate perceptum sit, et cognitum , sine ulla 
dubitatione defendere? INec recte quidem 
Borellius, vir ingeniosus, fundamenta ma- 
teriae medicae jacere nitens dynamicam , 
ut ajunt , rerum externarum actionem 
tantummodo considerat, perinde ac si pro- 
cui dubio omni esset constitutum nulla 
alia ratione ipsas corpus nostrum afficere 
posse. A sola igitur mutatione, quam res 
externae in viventium corpore operantur, 
inferre minime licet , quid et in motu vi- 
tali, in fibris, et in humoribus mutatum 
sit , quidque motus ipse valeat ad pro- 
creandos morbos. Ab effectu ita caussa 
ejus est arguenda , quae argumentandi 
ratio a Newtonio quam maxime jam com- 
mendata, atque adhibita fuit. Sed ne iu 
fallaces nos trahat conclusiones , oportet , 
ut ex effectu propiore propior deducatur 
caussa ; ideoque hoc argumentandi genus 
usurpari nequit , cum ex iis , quae in 
manifestis viventium functionibus contin- 

gunt , ea deducere velimus , «piae intus 
in corpore sint mutata quoniam functio- 
nes propiora effecta nou sunt motus vita- 
lis , nec iste tamquam propior effectus 
fibrarum compagis , humorumque cras» 
existimari potest. Videant ergo medici 
quanti nostra intererat , ut exacte, minu- 
teque omnes enuclearentur rationes , qui- 
bus manifestae viventium functiones nexae 
sunt, atque jugatae cura motu vitali, an- 
tequam illae haberentur pro indicio, atque 
mensura omnium vicissitudinum ejusdem 
motus vitalis; quemadmodum Torricellius 
necesse habuit experimentis demonstrare 
liquidorum ascensura per tubum ab aeris 
gravitate omnino oriri, priusquam physici 
eum adhibere potuissent ad mensurandam 
ejusdem aeris gravitatem. Firmum igitur, 
coraprobatumque habeatur , functiones vi- 
ventium manifestas , cum non a solo motu 
vitali proficiscamur , nec constantem ejus 
sequantur rationem ejusdemque non sint 
effectus propiores, numquam ita esse cen- 
sendas , ut constituant mensuram , atque 
indicium ipsius mutationum. Sed ut id, <i 
numquam fieri potest nos assequamur , 
necesse est ingeniosis , ac subtilioribus 
experimentis , talia exquirere , quae mor 

tus ipsius vitalis, et assimilationis vicissitu- 
dines sensibus uostris quodammodo obno- 
xias reddere queant. Qua iu re nuperri- 
mos potissimum ob id hallucinatos esse 
existimo , quod ad motum vitalem ea re- 
tulerint , quae solummodo sunt functionum, 
et quidquid mutationis opparuerit in ipsis, 
idem contigisse in motu vitali autumarint. 

20. Cum vero phaenomenon quoddam, 
cujus perquiritur caussa, nec simplex, nec 
cum ista copulatum constanti , et unica 
ratione oculis nostris objiciatur , sed pos- 
sibile sit, ipsum a variis caussis progeni- 
tum existimavi ; ut inter has vera seliga- 
tur , methodus est adhibenda , quae a 
Seina dicitur eliminationis : experiendo enim 
et observando rerum naturam , verosimiles 
caussas singillatim suut amovendae, donec 
perveniatur ad illam , quae nequeat amo- 
veri , quin et phaenomenon ipsum statim 
evanescat : haec tunc jure "vera eju 3 caussa 
dici debet . Functiones igitur humani 
corporis cum tribus videantur conflari vi- 
ribus , idest vitalibus , chemicis , et me- 
chanicis, primum curandum est, ut sejun- 
gatur omnis chemica, et mechanica actio. 
Insuper dissocianda sunt, quae ad motuin 
vitalem , et quae ad assimilationem perti- 

nent : ad summam functiones in partes , 
ut ita dicam , sunt distrahendae , et ha- 
rum quaeque singillatim examinanda, eis- 
que substantiis tentanda, quae modo vires 
vitales , modo chemicas , modo mechani- 
cas ad actionem impellant , adeo ut uni- 
cujusque harum virium effectus separatira 
in conspectum veniant , et sic quid uni- 
cuique debeatur , clarissime iunotescat. At 
res externae , ut vivens corpus moveant, 
in ipsum introducuntur , vel exterius ad 
ipsum applicentur , necesse est. Introdu- 
cuntur vero , vel cura ingurgitantur , vel 
cum in venas injiciuntur. Sed tunc per 
aperta corporis spiramenta, vel ab exter- 
na ejus superficie , vel a stomachi , inte- 
stinorumque cavo combibuntur, et tandem 
immutatae miscentur cum sanguine , vel 
saltem possunt immisceri, eumque ch emi- 
ca ratione perturbare , ac postremo assi- 
milationis opus labefactare. Quamobrem 
cura res externae vel intus sumantur, vel 
corporis tantum ad superficiem apponan- 
tur, discerni nequit, utrum in solo motu 
vitali vim quamdam peculiarem exerceant, 
an vero chymico modo corporis mutent 
compagem, aut detorqueant assimilationis 
opus. Sola igitur inspectio earum vicissi^ 

tudinum , quae in functionibus sensibili 
motio contingunt , dura substantia quae- 
dam vel ingeritur, vel exterius ad corpus 
admovetur , minime quidem potest suffi- 
cere ad eam, quam supra dixi , caussarum 
eliminationem ; quae nihilo secius , ut in 
rebus physicis veritatem consequamur , 
omnino plerumque est necessaria. Experi- 
menta igitur , si qua excogitari possunt , 
teutanda sunt , quae rerum externarum 
actionem in humanum corpus simpliciori 
modo aperire queant. 

21. Primum quidem rerum externarum 
chemicam agendi rationem ( cum de me- 
chanica vi , qua ipsae viventium corpus 
afficere possunt, superlluum sit agere hoc 
loco, quoniam hujus generis effectus evi- 
denter per se patent) nonnisi in humori- 
bus censeo esse quaerendam; intimae enim 
fibrarum compagis immutationes adeo la- 
tent in occultis, ut desperandum sit , eas 
cuipiam innotescere unquam posse. Sed 
ut aliquo modo haec comperiri queat in 
humoribus rerum externarum actio, ad ea 
est confugendum experimenta , «piae soe- 
culo decimo septimo primum instituta sunt, 
ac postea penitus intermissa, nunc rursus 
tutiorem in modum revocata ; atque haec 

peragantur omnino in venas injiciendo re- 
media. His anteni immissis multa quidem 
in animalibus turbulenta phaenomena ena- 
scuntur ; sed istorum ratio non est ha- 
benda , cum ad ea tantum oporteat ani- 
mum intendere , quae in sanguinis erasi 
eveniunt. Hujusmodi experimentis , exem- 
pli caussa, compertum est bar^te muria- 
tica sanguinem coagulari , eumque acido 
sulphurico , muriatico, atque phosphorico 
non solum concrescere , sed etiam nigro 
colore tingi ; at quod magis est singulare, 
potassa menstruo soluta , si in venas in- 
jiciatur , sanguinem cogit , cum eodem 
venis educto si misceatur, minime sanguis 
coit in densitatem. At cum animalia inge- 
stis hujusmodi venenis enecata , non eas 
exhibuerint safaguinis mutationes , aequis- 
simum est concludere, ea in ipsis nullam 
exercuisse chemicam vim. Quod si ex ad- 
verso mutatioues illae contigissent , et in- 
vestigatoribus compertae essent, tunc pro- 
fecto colligendum fuisset , ea ingesta ve- 
nena in sanguinem transiisse, ef chemica 
vi ita ejusdem crasim perturbasse , ut 
vitae sustentandae impar evasisset. En 
argumentandi ratio , qua hujus generis 
experimentorum gratia discerni potest , 

quae in remediis c.xtet chemica vis lutma- 
n.mi corpus afficiendi , cum intus sumpta, 
vel exterius applicita , vasibus absorpta , 
illud late pervadunt. Coindetius vero exi- 
stimat, hanc potestatem eo esse efficacio- 
rem in remediis, quo minus firmiter *simul 
cohaerent eorum elementa ,• ac propterea 
facilius s^pmachi viribus subigi possunt ; 
unde venena, quae in plantis, vel in ani- 
malibus reperiuntur , pene innocua sunt , 
si ingurgitentur , lethalia vero , cum in 
venas intrudantur,- caetera e contra sto- 
macho quoque sunt infensissima, nec un- 
quam sumi possunt sine periculo. Hujus 
generis experimenta si multis , variisque 
modis fiant , atque iterentur , admodum 
credibile est medico9 eo tandem perven- 
turos, ut chemicam remediorum vim probe 
discernant a quacumque alia , quae illis 
sit propria , -et clare effectus perspiciant 
in corpore humano , qui ab ipsa repeti 
tfebent. Sed quasi in hujusmodi experimen- 
torum adjumentum negligenda quoque non 
sunt tentamina , quibus possimus compe- 
rire, quae immutata per absorbentia vasa 
cum chylo diducantur ; vel eum ipsum 
perturbent , diversumque efficiant , nec 
non quae similiter immutata excernantur 


' * 

* 



5i 

cnm aliquo corporis luimorc, cumque co- 
gantur de suo statu demigrare. Si enim 
quae hujusmodi investigationibus observata 
sunt, cum iis conferantur, quae ex reme- 
diorum injectione in venis deprehendun- 
tur , luculentius quidem patebit , quid in 
humanum corpus chemica vi res externae 
valeant tutiusque haec earum potestas 
discriminari poterit ab illis , quibus ipsae 
motum vitalem, atque assimilationis opus 
concitffre possunt, atque etiam corrigere, 
aut pessundare. 

22 . Postquam vero experimentis hucus- 
que memoratis compertum est,? remedia 
quaedam ingurgitata in venas introire , et 
cum sanguine late diffundi per corpus , 
quin ullam patiantur immutationem, atten- 
dendum est, utrum in organum quoddam 
decurrant 4 ibique eorum exserant vim, an 
vero quacumque vagantes , omnes percel- 
lant fibras , ipsarurnque pervertant actio- 
nes. In primo enim casu particularis, pa- 
tebit remediorum virtus, alicujus organi 
magis amica ; quemadmodum ab experi- 
njentis, quorum mentionem feci , expedite 
conjicere quis potuit, venena quaedam ad 
medullam spinalem transferri, eamque no- 
xis specialibus vexare , emetica, vel pur- 

gantia iit venas immissa , ad stomachum, 
et intestina transvehi , ihiquc eorum vini 
peculiarem exercere : id , quod postea 
etiam a Coindetio novis est confirmatum 
experimentis. At venena ex plantis, prae- 
cipue vero ex animalibus deprompta, etsi 
haud dubie , quacumque alibilis lympha 
permanat , vel sanguis traducantur , nulla 
tamen adhuc comperta est corporis pars, 
in qua ipsa deponantur , morboque eam 
maxime conflictando , letlium inferant. Ea 
credibile quidem est organicam compagem 
fere penitus destruere, assimilationis opus 
praepediendo, vel potius vehementer lae- 
dendo ; ac propterea generalis , non vero 
particularis haec eorum actio censenda est. 
Ita igitur experimenta , quibus remedio- 
rum per sanguinem transvectio patefieri 
potest, vel eorum particularem virtutem, 
quibusdam organis maxime amicam indi- 
care queunt, vel eam in ipsis manifestare 
vim , qua assimilationis opus praecipue 
perstringunt. Quanam vero ratione, quan- 
taque solertia perfici haec experimenta 
necesse sit , supervacaneum quidem est 
hoc loco in medicorum mentem redigere; 
quoniam nunc temporis satis notae sunt 
res istae, atque pervulgatae. In his igitur 

periclitationibus valde elaborandum est , 
ut inter multiplices remediorum effectus 
ii probe dignoscantur , qui a chemica vi * 
quique a mutato assimilationis opere pro- 
ficiscuntur, nihilque nostris opinionibus 
contendere audeamus contra universam 
naturam. Nunc de illis affectionibus dicere 
aggrediar i, quas remedia ipsa in solo motu 
vitali progignere consuescunt. 

a3. Meminisse hic oportet ex physiologi- 
cis praeceptis motum vitalem ope systematis 
nervosi, fibrarumque muscularium omnino 
expleri ; atque ideo ejusdem motus vicis- 
situdines in nervis tantum , et. musculis 
perquiri necesse est ; nisi enim haec or- 
gana sola remediis tenteutur , aliorum in- 
fluxu omnino semoto, illae nunquam erunt 
in promptu. Rolandius, Legalloisius, atque 
Wilsonius nunc viam ad hujusmodi expe- 
rimenta patefacere conati sunt; ea. tamen 
saepius iterare, et accuratius perager? , 
omnibusque variare modis adhuc est ne- 
cessarium, ut quidquid iu iisdem pecca- 
tum sit, auferatur, nobtsque demum af- 
fulgeat veritatis lumen. At ;• nervos et 
musculares fibras oportet separatio* rebus 
externis aggredi , ut elucescat, au aliquid 
discriminis inducant inter utrotumque ex- 



citatas actiones, nec ne. Quamvis enim in 
nervis nullum unquam sensibilem motum 
ipsae concire soleant , idque jam multis 
experimentis a multis probatum sit , im- 
possibile tamen non est fieri ipsum posse, 
instar motus muscularis, ex obscurioribus 
contractiouibus , et relaxationibus , uti 
Darwinius conatus est ingeniosissimis ten- 
taminibus ex oculorum spetris deducere , 
motibusque in retina concitatis. Profecto 
omnibus tantum hujus generis experimen- 
tis investigari potest , au simplex dumta- 
xat, et una sit motus vitalis ratio; idcir- 
co ex his tantum indagatio potest profici- 
sci , utrum vis vitalis simplex , et eadem 
in omni corporis parte sit existimanda ; id 
quod nimis temere , et inconsulto Bruno- 
nius jam affirmare ausus est. Quam ma- 
xima igitur in iisdem experimentis adhi- 
benda est sUlcrtia agendi , et cogitandi , 
novaque iji venienda artificia, si fieri potest, 
quibus proferantur in lucem abditi nervo- 
rum motus , iisque comparari queat , qui 
in ransculis adspiciendos se praebent. Ne- 
que hic praetermittenda pericula omnia , 
quibus vel confirmari , vel convelli ea 
possit opinio , in quam hodie praeclari 
viri concurrunt, nervorum nempe actiones 

aequiparari posse cura pilae voltianae phae- 
nomenis. Qua in re quaedam recentissime 
Bellingerius peregit , vulgavitque fcxperi- 
menta. Quia tamen nondum iis sublata 
est omnis dubitatio ,* ideo ad ea iteranda 
novum , diligentiusque conferre studium 
oportet. En igitur methodus , quae est 
adhibcuda , en via , quae ineunda , en 
omnia, quibus animus adjiciendus, ut co- 
gitatione complecti possimus, atque expe- 
rimentis deprehendere , quot , quibusque 
viribus res externae valeant ad immutan- 
dum motum vitalem. 

24. At cum motus vitales ex una in 
abas soleant discurrere partes , supercst , 
ut sedulo examinentur nervorum conne- 
xiones , variique t influxus. Nara ex hoc 
tantum fonte manare potest ratio , cur 
quidquid res externae in partis alicujus 
motibus mutaverint, id aliis, vel etiam 
omnibus mutationem quamdam, inferat , 
Quamvis vero M. F. Maria Gelceuius opti- 
me de sympathiis recentissime pertracta- 
vit , earum leges taihen vehementer* exo- 
pto , diligeutius exquirantur, atque cla- 
rius, nitidiusque definiantur, quae in sto- 
macho praesertim adeo multiplices prae- 
sumi queunt , ut non omnes quidem es$9 

detectae, atque apertae merito putentur. 
Cum vero ingesta remedia venis absorbe- 
antur ,* atque immutata , ad aliquam cor- 
poris partem traducantur, si ejusdem par- 
tis dignoscerentur sympathiae, facile qui- 
dem esset omnium, quae subsequeren- 
tur, phaenomenorum veram colligere caus- 
sam. Ergo tam magna notionum series , 
omnino est necessaria, tantisque in rebus 
plurimum operis , et temporis ponendum 
est, ut rite existimari , atque discriminari 
queant effectus , qui ab ingestis in ani- 
mantium corpore eliciuntur. Cum enim ex 
illis, quae hactenus commemoravi, expe- 
rimentis cognitum , atque perspectum sit , 
quid res externae valeant ad mutandos 
chemica vi humores , quid ad moderan- 
dum assimilationis opus , quid denique ad 
excitandum motum vitalem , et quae so- 
leant immutatae in venas progredi , et 
quae late per corpus diffundi, aut ad ali- 
quam partem tantum traduci , ibique lati- 
tare ; difficile quidem non erit inter phae- 
nomena ab ingestis profecta ea noscere , 
atque seligere , quae ad unamquamque 
referri debeant vim . qua res externae do- 
nantur; atque ita explcgi erit ea caussarum 
eliminatio , a qua in perscrutandis his na- 


turae legibus deflecti minime licet. Sed ex 
his fas est colligere , quot , quantisque 
prematur difficultatibus generalis remedio- 
rum actionis investigatio , quot indigeat 
experimentis, atque observationibus, quan- 
ta dexteritate, et sedulitate haec sint per- 
agenda , quantum cavendum , ne faciles 
sensuum illusiones nos decipiant , qua 
denique acuta ratiooinandi vi conclusiones 
sint inferendae , ne erroribus ducamur. 
Sedulis vero his experimentis, atque ob- 
servationibus praetermissis , aut constituto 
ordine non servato , generalem remedio- 
rum virtutem detegi non pyisse , nec rite 
definiri adeo persuasum habeo , ut affir- 
mare audeam , nos propositum finem nun- 
quam consecuturos, si aliam ingredi viam, 
aliaque ratione, ac methodo haec indagare 
velimus recondita naturae opera . t^uot 
modis vero experimenta variari queant , 
ex quibus cautelis, ac diligentiis sint in- 
stituenda , quaeque tunc ratio habenda 
aeris circumambientis , et eorum omnium, 
quae in ipso contingunt , non est hic in- 
quirendi, ac declarandi locus. Iuterim ex 
his omnibus j quae hactenus disseruimus, 
concludere quisquis potest , temerarium 
nunc fore , tamquam veram * atque com- 1 

probatam aliquam defendere generalis re- 
mediorum virtutis distinctionem, quae non- 
dum satis idoneis experimentis sit investi- 
gata , atque perspecta. 

25 . Scimus quidem , atque experientia 
haud dubie explanatum est ex rebus exter- 
nis quaedam ad vitam sustentandam, et 
idoneum functionum ordinem servandum 
optime valere , eisqne ingurgitatis gratis- 
simo sensu hominem statim recreari , ca- 
lorem augeri, pulsuUmque motus aliquan- 
tulum accelerari. Scimus quoque alias no- 
stro corpori minus amicas , cum intus 
suscipiantur, vitae integritati obesse po- 
tius, quam prodesse, sensumque ingratum 
subito movere, calorem imminuere., nau- 
seam ac vomitum ciere , rectoque functio- 
num ordini, atque usui quodammodo ad- 
versari. Sed quae tunc in motu vitali, in 
fibris et humoribus incidant mutationes , 
ac proinde quanam ratione res externae 
intus sumptae talia praeseferant phaeno- 
mena, ut aliae erigere vires , aliae vero 
deprimere videantur , dubium quidem 
adhuc obscurumque remanere , satis ex 
iis patet , quae ante dicta sunt. .Ego qui- 
dem recentissimis rei medicae gallicis, scri- 
ptoribus non assentiar, qui uti barbaram 

traducunt nostrorum de contrastimulis do- 
ctrinam ex eo, quod isti uauseatn, et vo- 
mitum a stomachi viriurti languore oriri 
credant ; nihilominus hunc ab lilia pertur- 
batae stomachi functionis phaenomenis 
probe esse distinguendum tueor , atque 
contendo ; cum rectae rationi consonum 
minime putem , fibris stomachi , et 
ejusdem motui vitali id tribuere, quod ad 
ejus tantum functionem attinet. Inde ap- 
paret stimulantium , et contrastimulantium 
distinctionem receutiorum non alia ex re 
esse deductam , nisi a manifestis stomachi 
functionis perturbationibus; quae ex occul- 
tis ingestorum actionibus progignuntur ; 
atque ita effecta pro caussis habita sunt , 
functionumque evidens mutatio pro intima 
motus vitalis mutatione. Quidquid enim 
stomachum insolito quodam modo afficiat, 
nauseam , et vomitum producere potest ; 
quacumque polleat virtute, sive haec sit 
mechanica, sive chemica, seu, quod spe- 
ctat ad vitam, stimulans, ut ajunt* vel 
contrastimulans , vel irritans : id , quod 
ipse alioquin abunde satis demonstrare 
suscepi , atque ili hanc sententiam pldres 
quidem hodie concurrunt , atque etiam ex 
fautoribus recentissimae doctrinae fton pau- 

ci. Quae vero , dum nausea torquet , in 
toto corpore contingunt, a stomachi motu 
inversa unice esse repetenda , manifesto 
constat ex hoc, quod aequali ratione sein- 
per usuveuiant , quacumque caussa nausea 
excitata sit. Pallor igitur, pulsus debiles, 
frigus , horripilatio , caeteraque nauseam 
concomitantia rectius quidem nauseae ipsius 
effectus sunt dicendi, quam actionis illius, 
quam in stomachum res ingurgitatae exer- 
cuerant : ac propterea patet ex hoc nu- 
peros dubiis admodum, failacibusque duci 
argumentis , ct indiciis , dum statuant ea 
phaenomena contrastimulantium actionem 
indicare , quae omnes corporis partes 
attingat. 

26. Ast experientia nos certe hactenus 
docemur , alia ex iis , quae ingeruntur , 
consuetas stomachi vires sustinere , atque 
etiam augere , alia eas turbare subito, ac 
in stomachum descendunt , etiamsi modi- 
ce sumantur, alia denique stomachi viri- 
bus ita subigi, ut penitus immutentur , et 
alibilem suppeditent lympliam. Cum vero 
quidquid corpus nostrum non chemice , 
nec mechanice mutat , necessario vim vi- 
talem ad motum impellere debeat, idcirco 
omnibus externis rebus stimulantium vir-» 

tutem inesse judicandum est ; sed aliis 
vitae secundam, aliis contrariam, atque 
illam fortasse simplicem dumtaxat, et unam 
hanc vero multiplicem , variamque , et 
indeterminatam. Sicuti enim a recta linea 
per infinitas curvas deflectitur, ita corpus 
humanum a statu sano multis , variisque 
modis recedere potest : quae autem illud 
integrum servant , recto functionum ordini 
respondeant necesse est, et forte unius- 
modi habeant virtutem ; caetera vero , 
quaecumque sit eorum natura , et actio , 
idem perturbare queunt. Generalis igitur 
euergia, qua res externae in corpore hu- 
mano vitae phaenomena gignunt , atque 
sustentant , dividi tantummodo potest in 
tria praecipua genera , quorum primum 
est earum rerum, quae nutriunt , alterum 
comprehendit, quae ad rectum functionum 
ordinem servandum idoneae sunt, tertium 
denique omnes complectitur, quae hujus- 
modi obsunt ordini. Sed istas , ut variae 
sunt naturae , atque ignotae , ita nec e 
diametro iis , quae rectum functionum or- 
dinem tuentur , adversari credendum est, 
J>ec utrarumque effectus vicissim in cor- 
pore humano destrui. Facultas vero nu- 
triendi, vel aliquo modo organicam fibrae. 

et humorum compositionem immutandi , 
omnibus convenire potest, adeo ut probe 
distinguenda sit ab ea , quae in motu vi- 
tali accidit , mutatione ob simplicem re- 
rum externarum attactum fibras impellen- 
tem. ITaec enim desinit simul , ac tollitur 
caussa impellens, altera plus, minusve per- 
sistit , etiamsi ea sit semota. Sic res ex- 
ternae vel mechanico-vitali , vel chemico- 
vitali ratione viventium organa afficiunt. 
Quae hodie irritantia vocant , ad primum 
hujus generis pertinent , in altero quae 
appellant stimulantia, et contrastiinulantia, 
aeque continentur. Unde nunc facile intel- 
ligi potest, quam incongruens sit ea, quae 
hodie profertur de irritantibus , stimulan- 
tibus , ac cdntrastimulantibus distinctio . 
Etenim cum omnia primo attactu fibram 
mechanico-vitali ratione commoveant , .est 
cur dicere possimus, omnium quoque pri- 
mam actionem ad irritantem vim pertine- 
re i cum vero postea chcmico-vitali modo 
organa afficiant , ad stimulantia , vel cou- 
trastimulantia essent revocanda. Ideo quae 
mechanico-vitali ratione in fibram agunt, 
non semper functionum ordinem subito 
pervertunt, ac propterea non omnia, quae 
irritare dicuntur, vitae sunt inimica. Opium 

intus sumptum , antequam aliquid sui pon- 
deris ammittat ( id quod exploratur , cum 
per vomitum rejiciatur ) stomachi , atque 
per sympathias aliarum partium motus 
excitat , sensumque affert grati roboris , 
atque caloris, neque alio modo , nisi me- 
chanico-vitali actione hujusmodi effectus 
producere potest , qui proinde ad irrita- 
tionem referri deberent. Primo atractu igi- 
tur res externae in viventium organis eam 
producunt irritationem , quam recentiores 
docent ; ob subsequentem vero eorum 
actionem vel rectum functionum ordinem 
adjuvant , vel laedunt chemico-vitali oc- 
culto modo. Quamobrem stimulantia , vel 
potius corroborantia nuncupari posse, quae 
functionum integritati inserviunt , non in- 
ficiar ; sed aualeptica aptius dicenda esse 
mihi videntur. Ex his tamen alia cursim, 
raptimque vitae functiones excitant , alia 
diutinos producunt effectus ; unde anale- 
pticis ea , quam de diffusibilibus , et de 
permanentibus stimulis recentiores profi- 
tentur , distinctio optime congruit ; sed 
permanentia tonicorum nomen meremur. 
Quae denique functiones subito laedunt , 
pervertentia , vel alterantia dici possunt , 
genere tamen varia, pluribusque instructa 

virtutibus. Igitur iu universum remedia 
juxta verum usum vecte interim diduci 
possunt i 11 nutrientia , analeptica cliJJ iis ibi lier, 
lonica, et pervertentia. 

%'j. Cum autem fibra analepticis diffi** 
sibilibus nimium percutitur , inflammari 
potest ; quod tamen fieri nequit , nisi ob 
consequentem fluxionem , aliasque coope*- 
rantes caussas, cum ab iis afficitur, quae 
pervertunt. Et quoniam sanguis magnopere 
analeptica , et touica vi pollet , atque in 
parte phlogosi correpta magna ejus copia 
sistit , necessario fiunc morbum ii comi* 
tantur motus vitales , qui aequum serva- 
rent functionum ordinem, ni essent nimis 
vehementes. Hinc efficitur, ut ad sanatio- 
nem inflammationis per se nequeant con- 
ducere analeptica, pervertentia vero inno- 
cue perferantur , aliquando etiam prosint. 
Ex quo facile ratio colligitur, cur recen- 
tiores hac perspicua effectuum discrepantia 
illusi eam statuerint stimulantium, et con- 
trastimulantium distinctionem , quae qui- 
dem non parum praxi medicae intulit de- 
trimenti. Neque bic profecto est locus ea 
utendi lege , quam dicunt de contrariis , 
quamque saepius fortasse, quam par erat, 
usurpaverant. Etenim tunc solum ea recte 

adhibetur, cum duabus rebus sibi invicem 
contrariis perspectis superest tantum , ut 
inquiratur, quae sit, cujusque natura: tunc 
enim unius natura detecta, alterius neces- 
sario desumitur: ita, si exempli caussa, ex 
duabus substantiis tu scias alteram esse 
calidae , alteram frigidae naturae , quem- 
admodum Scholastici loquebamur , cum 
frigidam teneas, alteram esse calidam ne- 
cessario inferes. Sed non ita res se habet, 
cum agitur de remediorum virtute in cor- 
pus humanum. Eorum enim deprehendun- 
tur effectus non reap9e duabus dissimilibus 
naturis praediti , sed inter se ipsos ob id 
tantum coutrarii, quod alii vitam integram 
sustinere , alii perturbare valeant; at qua- 
nam ratione , seu quanam eorum virium 
natura id efficiant , profecto ignoratur 
omnino ; ideoque utriusque generis reme- 
diorum virtus aeque incognita est. Qui 
igitur ex incognitis argui possunt in- 
cognita ? 


Justam ob caussam jam typis man- 
daveram quae hactenus scripta sunt , exi- 
stimans me interim, quae reliquae erant. 

posse persequi. Tractanda enim supere- 
rant , quae de remediorum sedante , ac 
adstrinsrente virtute licet haud dubie exeo- 

O 

"itare ,• et quantum ntilitatis ex his ma- 
nare posset in aegrotantium curationem 
nitide exponendum erat, omnibnsque Scho- 
lasticorum contentionibus extricandum. Po- 
• streino vero de iis remediis dicere opor- 
tebat , quae quia maxime propria sunt 
cuilibet morbo, specifica , vel absolutoria 
nuncupari consueverant , a recentioribus 
forte nimis inconsulto neglecta : atque 
etiam ostendere quonam pacto investigan- 
da , ac judicanda esset eorum virtus , 
quomodo in morbos usurpanda , et quae 
tunc habenda ratio distinctionis , quam 
inter directas , et indirectas morborum 
curationes in Pathologia Analytica decla- 
rare sum conatus; opus quidem non inu- 
tile : adeo nt ex his omnibus , iisque quae 
supra perstrinxi , fas esset corollaria de- 
promere , quibus remediorum usus in 
morbos accuratius statuerentur, ac digno- 
sci posset , et quando eorum virtus par- 
ticularis, et quando generalis eorum actio, 
et quando specifica ipsorum efficientia in 
aegrorum levamen esset revocanda, atque 
adeo regulae praxeos medicinae praescri- 

berentur , nota quidbm simpliciores ,- quam 
illae , quas recentibres ‘ profitentur P 4 sed 
finagis natufae legibus cdnSdntVneae ,' J ma* 
gisque aegrotantibus proficuae. Sed duih su- ’ 
perior pars subjectis praelo typis excudeba- 
tur, et animum ego intendebam ad ea, quae 
supererant , digerenda , atque scribenda , 
mortifere aegrotare coepit amantissima 
uxor mea; cujus fide et amore summopere 
recreabar , quae mensem , et ultra heu ? 
quam miserrime , in eo sernper fuit , ut 
animam agere videretur ; tandemqne post 
diram aegritudinem, poenasque infandas 
extremum obiit diem. Profecto- carissimae 
uxoris morbus asperrimus, ac lethum acer- 
bum tanto me affecit dolore , ut nullus 
major cuipiam mortalium. Propterea si 
mihi ante jucunda erat hujus libri confe- 
ctio , nihil omnino po9tea fuit , neque est 
adhuc , quo toedium , et cura levetur ; 
nec aliud , nisi meum tristissimum casum 
in mentem obvolvere sum capax. Veniam 
igitur a sapientibus quaeso , si opus ni- 
mis imperfectum typis evulgare coactus 
6um. Si quando vero doloris mei ali- 
quantulum temperetur acerbitas , et aui- 

mus aliquid agere poterit , inchoaturo 
opus rursum suscipere conabor , dummo- 
do ea quae jam pertractavi , non indi- 
gna , quae accipiantur a sapientibus , vi- 
debuntur. 

